**Սպիտակ համայնքի ղեկավար Քաջայր Նիկողոսյանի շնորհավորական ուղերձը Քաղաքացու օրվա առթիվ**

 Սիրելի՛ հայրենակիցներ, Սպիտակ համայնքի սիրելի բնակիչներ,

Ջերմորեն շնորհավորում եմ բոլորիս Քաղաքացու օրվա առթիվ:

 Այն ժողովրդավարության, իրավունքի և օրենքի գերակայության տոնն է: Այս օրը հիշեցնում է յուրաքանչյուրիս պետության առջև ունեցած պարտականությունների մասին, այն Հայաստանի Հանրապետության զարգացման գործում մեր առաքելությունը գիտակցելու խորհուրդն ունի:

 Բոլոր ոլորտներում զարգացման հենարանն ու առաջ մղիչ ուժը քաղաքացին է: Սա պետք է ամրագրված լինի քաղաքացի-համայնք-պետություն փոխհարաբերության էության հիմքում:

 Անվտանգությունն ու խաղաղությունն այն հենասյուներն են, որոնց վրա հնարավոր է սերունդների համար կառուցել արժանապատիվ գալիք: Այս նպատակի իրագործման համար պետք է լինել միասնական և ունենալ պետականամետ գիտակցություն:

 Արժանապատիվ և բարեկեցիկ երկիր կառուցելու համար բոլորս պարտավոր ենք ջանքեր գործադրել, քանի որ յուրաքանչյուրիս փոքր և մեծ գործերն են ձևավորում հավաքական հաջողությունը: Այս գործում վստահաբար հաջողելու ենք։

Շնորհավո՛ր տոնդ, Հայաստանի Հանրապետության հպարտ քաղաքացի: